  
SMILTENES NOVADA PAŠVALDĪBA

**OJĀRA VĀCIEŠA GAUJIENAS**

**VISPĀRIZGLĪTOJOŠĀ UN MĀKSLU PAMATSKOLA**

Reģ. Nr. 40900040994, IZM reģ. Nr. 4412903667

„Gaismas”, Gaujiena, Gaujienas pagasts, Smiltenes novads, LV-4339

tālr. +371 28559654, e-pasts [ovgvmp@smiltenesnovads.lv](mailto:ovgvmp@smiltenesnovads.lv)


Apstiprinu:

direktore

\_\_\_\_\_\_\_\_\_\_\_\_

(L.Prazņicāne)

14.01.2025.



**Vizuālās mākslas konkursa**

**Jāzepa Vītola mūzika**

**NOLIKUMS**

**♪ Vispārējā informācija**

Konkursu organizē Ojāra Vācieša Gaujienas vispārizglītojošā un mākslu pamatskola sadarbībā ar Jāzepa Vītola memoriālo muzeju „Anniņas”, Gaujienas pagasta pārvaldi un biedrību „Vītolēni”, lai popularizētu Jāzepa Vītola mūziku. Katru gadu tiek izsludināta aktuālā gada tēma, konkrēts Jāzepa Vītola skaņdarbs un tehnika, kādā veidojami mākslas darbi.

**2025.gada tēma – Jāzeps Vītols “Carmina”**

**♪ Mērķis -** Rosināt tēlaino domāšanu mūzikas un tēlotājmākslas mijiedarbībā.

**♪ Uzdevums** - Klausoties Jāzepa Vītola klavieru ciklu skaņdarbu „Carmina” op.57 (1920), veidot mākslas darbu **puantilisma** tehnikā.

Saite uz skaņdarbu: <https://www.youtube.com/watch?v=tz8hCFuE_mI>

**♪ Tehnika –** guaša, akrils, akvareļkrāsas un/vai dažādi flomāsteri/marķieri.

**♪ Dalībnieki –** Bērni un jaunieši vecumā no 7 līdz 18 gadiem un pieaugušie.

Darbi tiek vērtēti piecās vecuma grupās:

* 7 – 9 gadi
* 10-12 gadi
* 13-15 gadi
* 16-18 gadi
* Pieaugušie

**♪ Formāts –**A3 lapas augšējā daļa - 297x297mm (kvadrāts no A3 lapas); zem darba piecos teikumos aprakstīt darbā attēloto.

**♪ Darbu iesniegšanas termiņš –  13.jūnijs**

**♪ Darbu iesniegšanas kārtība –**Konkursa darbi jāiesniedz vai jānosūta pa pastu Ojāra Vācieša Gaujienas vispārizglītojošajai un mākslu pamatskolai ar norādi KONKURSAM uz adresi: „Gaismas”, Gaujiena, Smiltenes novads, LV – 4339. Darbus nosūtīt nelocītus.

Pieteikums konkursam jāaizpilda anketā mājaslapā [www.vitoleni.lv](http://www.vitoleni.lv) sadaļā „Mākslas konkurss”.

**♪ Darbu noformēšana**.

Darba apakšējai malai labajā stūrī no apakšpuses jāpielīmē atlokāma vizītkarte datordrukā:

|  |  |
| --- | --- |
| *pielīmēšanas josla* | |
| Autora vārds, uzvārds |  |
| Darba nosaukums |  |
| Autora vecums |  |
| Skola /Vieta *(no kurienes)* |  |
| Pedagoga vārds, uzvārds |  |

**♪ Darbu vērtēšana**

Vērtēšanas kritēriji – darba atbilstība konkursa nolikumam, oriģinalitāte un tehniskais izpildījums.

Darbus vērtē žūrijas komisija, kuras sastāvu apstiprina konkursa rīkotāji. Žūrijā tiek pārstāvēti profesionāli mākslinieki, mākslas programmu pedagogi un Jāzepa Vītola memoriālais muzejs „Anniņas”.

PIEAUGUŠO grupas dalībnieku darbus vērtē bērnu žūrija.

Katrā grupā apbalvo 1.-3. vietu ieguvējus. Žūrija var piešķirt speciālbalvas un veicināšanas balvas. Žūrija var nevērtēt iesūtītu darbu, ja tas neatbilst konkursa nolikumam.

**♪ Rezultāti un apbalvošana**

Konkursa rezultāti tiek publicēti mājas lapā [www.vitoleni.lv](http://www.vitoleni.lv) līdz 20.jūlijam. Izstādes atklāšana notiks **Gaujienas Vītolsvētku** laikā 2025.gada 26.jūlijā. Konkursa uzvarētāju **apbalvošana notiks 12.septembrī** Gaujienā. Klātienē nesaņemtās balvas pa pastu netiek sūtītas.

**♪ Citi noteikumi**

Konkursam iesūtītie darbi paliek konkursa rīkotāju īpašumā, organizētāji var tos izmantot izstādēs, konkursa popularizēšanā, dažāda veida prezentācijām, publicējot laikrakstos, sociālajos medijos, atsaucoties uz darba autoru, saskaņā ar LR pastāvošo normatīvo aktu prasībām. Apbalvošanas pasākuma laikā dalībnieki var tikt fotografēti vai filmēti, fotogrāfijas un audiovizuālais materiāls var tikt publiskots nekomerciālām vajadzībām. Pieteikums konkursam apliecina, ka dalībnieka pārstāvis piekrīt minētajiem noteikumiem.

**♪ Informācija par skaņdarbu**

Šis skaņdarbs ir viens no pēdējiem Jāzepa Vītola cikliem, ko komponists veltījis pirms kāzām savai iecerētajai Anniņai. Jau 1919.gada rudenī kādā veltījumā Vītols ar roku pierakstījis šī cikla tēmas galveno motīvu, kas ir vienas takts apjomā. Sešu nošu galvenais motīvs ir intonēts un ritmizēts tā, it kā būtu jāizrunā vārdu savienojums zilbēs „sirds-mī-ļā Ann-i-ņa”. Acīmredzot šo mīlētāja simpātiju motīvu labi pazina gan Anniņa, gan Jāzeps, kurš viegli varēja to dungot savā nodabā. Ciklā ir trīs dziesmas klavierēm: „Demande” (Jautājums), „Causerie” (Saruna-čalojums) un „Cloches” (Zvani) un to visu ievada motīvs par sirdsmīļo Anniņu. Šajā ciklā Jāzeps Vītols atklāj savu filigrāni noslīpēto kompozīcijas tehniku, fantāzijas dzirksti, domas rotaļību, jo iedvesmas avots ir Anniņa. Trešā skaņdarba beigās atkal tiek ieskandināts ievada motīvs „sirds-mī-ļā Ann-i-ņa” un tas jo kuplā balsu vijumā krāšņi vainago šī savdabīgā darba noslēgumu, kura autors ir tik ļoti iemīlējies.

**♪ Kontakti informācijai – Vizbulīte Jaukule**, tālr.29336274

e-pasts [vizbulite61@inbox.lv](mailto:vizbulite61@inbox.lv)